Confruntată cu sancțiuni, Rusia legalizează minarea de criptomonede, pentru a face plăți externe
Rusia ia în considerare utilizarea criptomonedelor pentru plățile externe, în timp ce țara se confruntă cu presiuni financiare din cauza restricțiilor, scrie CNBC. În anul 2022, Banca Centrală rusă propunea interzicerea utilizării criptomonedelor, precum și minarea acestora din cauza amenințărilor asupra securității financiare, dar și a suveranității monetare. Acum, utilizarea pe scară largă a criptomonedelor ar putea ajuta Rusia să evite sancțiunile internaționale. Ca urmare, Duma de Stat a votat marți legalizarea minării de criptomonede, care ar permite companiilor să utilizeze criptomonede pentru comerțul transfrontalier, au raportat mass-media locale.